लेकिन राजनीतिक सहमति में कुछ नेताओं का अहम आडे आ रहा है। सभी दल में बहुत ऐसे नेता हैं, जो चाहते हैं कि सहमति हो जाए और देश में जल्द से जल्द चुनाव हो जाए ताकि सभी राजनीतिक दलों को अपनी हैसियत का अंदाजा भी हो जाए। लेकिन माओवादी है कि बिना कुछ शर्ताें को मनवाए सत्ता छोडÞना नहीं चाहती है और कांग्रेस-एमाले बिना शर्त माओवादी को सत्ता छोडने को कह रही है। सहमति के लिए माओवादी रोज नए नए शर्त सामने ला रही है। और कांग्रेस-एमाले सुशील कोइराला को प्रधानमंत्री बनाने से कम पर विचार ही नहीं करना चाहती। राष्ट्रपति मूक दर्शक बने हुए हैं और उनके पास कोई रास्ता भी नहीं बच गया है। उन्होंने अपने हथियार डाल दिए है और दलों को बुलाकर सहमति के लिए कहने के अलावा वो और कुछ कर भी नहीं सकते।